kardosdrur/scandi-wiki huggingface dataset:
Fåresyge

Fåresyge eller parotitis (lat: parotitis epidemica) er en inflammationssygdom, der rammer en spytkirtel, normalt ørespytkirtlen. Fåresyge forårsages af fåresygevirus.

Fåresyge er den mindst smitsomme af de fem klassiske børnesygdomme og samtidig den med den længste inkubationstid. Fåresyge spredes ved dråbeinfektion og rammer ofte børn omkring 2 års-alderen. Efter nogle dage med feber, op til 40 grader, kommer hævelsen af ørespytkirtlen (ved kæbevinklerne), først måske kun i den ene side, men efter nogle dage oftest også i den anden. Sygdomsperioden varer fra omkring tre dage til over en uge. Hvis voksne mænd får fåresyge, kan det medføre sterilitet, hvis sygdommen breder sig til testiklerne.

Som følge af at vaccine mod fåresyge indgår i MFR-vaccinen er sygdommen blevet meget sjælden i Danmark.

Kilder og eksterne henvisninger
 Netdoktor.dk om fåresyge 

Børnesygdomme
Virussygdomme
Paramyxoviridae
Joseph Dalton Hooker

Joseph Dalton Hooker (født 30. juni 1817 i Halesworth, Suffolk, død 10. december 1911 i Sunningdale, Berkshire) var en engelsk botaniker og opdagelsesrejsende. Han anses som grundlæggeren af emnet geografisk botanik, og var en af Charles Darwins nærmeste venner. I 20 år var han direktør for Royal Botanic Gardens i Kew, og efterfulgte sin far William Jackson Hooker i denne stilling.

Udgivelser 
 1844–1859: Flora Antarctica: the botany of the Antarctic voyage. 3 bind, 1844, 1853 (New Zealand), 1859 (Tasmania). Reeve, London.
 1846–1867: Handbook of the New Zealand flora
 1849: Niger flora
 1849–1851: The Rhododendrons of Sikkim-Himalaya
 1854: Himalayan Journals, or notes of a naturalist, in Bengal, the Sikkim and Nepal Himalayas, Khasia Mountains ...
 1855: Illustrations of Himalayan plants
 1855: Flora indica, med Thomas Thomson
 1858: med George Bentham, Handbook of the British flora. («Bentham & Hooker»)
 1859: A century of Indian orchids
 1862–1883: med George Bentham, Genera plantarum
 1870; 1878: The student's flora of the British Isles. Macmillan, London.
 1872–1897: The flora of British India
 1898–1900: Handbook to the Ceylon flora
 1904–1906: An epitome to the British Indian species of Impatiens

Eksterne henvisninger 

Opdagelsesrejsende fra Storbritannien
Botanikere fra Storbritannien
Medlemmer af Videnskabernes Selskab
Botanikere med autornavne
Briter i 1800-tallet
Briter i 1900-tallet
Modtagere af Copleymedaljen
Spansk Wikipedia

Den spansksprogede Wikipedia laceredes 11. maj 2001 og havde over 635.000 artikler i august 2010. I november 2016 er den spansksprogede wikipedia den niendestørste udgave af Wikipedia.

Kilder

Eksterne henvisninger 

Wikipedia efter sprog
Etableret i 2001
Japansk Wikipedia

Den japansksprogede udgave af wikipedia blev lanceret 11. maj 2001 og er i november 2016 den 13. største udgave af Wikipedia.

Kilder

Eksterne henvisninger 

Wikipedia efter sprog
Etableret i 2002
Adamsæble (flertydig)

Et adamsæble er et område på strubehovedet.

Adams-æble kan også henføre til:

 Adams æbler – en spillefilm fra 2005
 Adam's Apple (album) – et album af Wayne Shorter fra 1966
 "Adam's Apple (sang)" – en sang af Aerosmith fra 1975

Se også 
 Forbuden frugt
Entertainment Software Rating Association

Entertainment Software Rating Association (Forkortet ESRA persisk :اسر) er et statsligt computervuderingssystem der bruges i Iran. Spil, der ikke er bedømt anses som ulovlige og kan derfor ikke kan sælges.

Klasificeringer

Eksterne henvisninger 
 

Vurderingssystemer for computerspilindhold
Iran
Bruneis sultaner

Bruneis sultaner er en liste over Sultaner i landet Brunei
 Muhammad Shah of Brunei (1405–1415)
 Ahmad (Sultan) (1415–1425)
 Sharif Ali (1425–1433)
 Sulaiman (1433–1473)
 Bolkiah (1473–1521)
 Abdul Kahar (1521–1575)
 Saiful Rijal (1575–1600)
 Shah Berunai (1600–1605)
 Sultan Muhammad Hassan (1605–1619)
 Abdul Jailul Akbar (1619–1649)
 Abdul Jailul Jabbar (1649–1652)
 Muhammad Ali (1652–1660)
 Abdul Hakkul Mubin (1660–1673)
 Muhyiddin (1673–1690)
 Nassaruddin (1690–1705)
 Hussin Kamaluddin (1705–1730) (1745–1762)
 Muhammad Alauddin (1730–1745)
 Omar Ali Saifuddin I (1762–1795)
 Muhammad Tajuddin (1796–1807)
 Muhammad Jamalul Alam I (1806–1807)
 Muhammad Kanzul Alam (1807–1829)
 Muhammad Alam (1825–1828)
 Omar Ali Saifuddin II (1829–1852)
 Abdul Momin (1852–1885)
 Hashim Jalilul Alam Aqamaddin (1885–1906)
 Muhammad Jamalul Alam II (1906–1924)
 Ahmad Tajuddin (1924–1950)
 Omar Ali Saifuddien III (1950–1967)
 Hassanal Bolkiah (1967–)

Eksterne henvisninger 
Officiel hjemmeside 

 
Lister over regenter
Daniel Quinn

Daniel Quinn (født 1935 i Omaha, Nebraska, død 17. februar 2018) var en amerikansk forfatter og kritiker af den moderne civilisation. Han er bedst kendt for sin bog Ishmael (1992), der vandt Turner Tomorrow Fellowship Award i 1991.

Romanforfattere fra USA
Selvbiografer fra USA
Tegneserieforfattere fra USA
Personer fra Omaha, Nebraska
Mad Men

Mad Men er en amerikansk tv-serie som havde premiere i 2007. Serien er skabt af Matthew Weiner og har vundet femten Emmyer samt modtaget fire Golden Globe-udmærkelser.

Serien udspiller sig i 1960'ernes USA og handlingen foregår på reklamebureauet Sterling Cooper (senere "Sterling Cooper Draper Pryce") på Madison Avenue (deraf titlen) i New York og følger de ansattes indbyrdes intriger og magtkampe.

Serien skildrer den udprægede fremmedfjendtlighed, homofobi, sexisme, antisemitisme og racisme som prægede USA i 1960erne, men også alkoholisme, utroskab og rygning spiller en central rolle. Serien skildrer tillige terrorbalancen og den kolde krig i almindelighed. 

Der er i alt 92 afsnit i serien, hver varer mellem 45 til 57 minutter lang, som er delt op i 7 sæsoner der hver tager sted i forskellige tidsperioder igennem 1960'erne. Hver sæson består af 13 afsnit, den sidste sæson, sæson 7, er en undtagelse med 14 afsnit.

Afsnit

Hovedroller 

 Jon Hamm – Don Draper
 Elisabeth Moss – Peggy Olson
 Vincent Kartheiser – Pete Campbell
 January Jones – Betty Francis (tidligere Draper)
 Christina Hendricks – Joan Holloway
 John Slattery – Roger Sterling
 Jared Harris – Lane Pryce
 Aaron Staton – Kenneth Cosgrove
 Rich Sommer – Harry Crane
 Alison Brie – Trudy Campbell
 Kiernan Shipka – Sally Beth Draper
 Robert Morse – Bertram "Bert" Cooper
 Jessica Paré – Megan Draper (tidligere Calvet)
 Christopher Stanley – Henry Francis
 Jay R. Ferguson – Stan Rizzo
 Michael Gladis – Paul Kinsey (sæson 1-3, gæstestjerne sæson 5)
 Bryan Batt – Salvatore "Sal" Romano (sæson 1-3)
 Maggie Siff – Rachel Katz (sæson 1, gæstestjerne sæson 2)

Eksterne henvisninger 
 

Amerikanske tv-serier fra 2000'erne
Amerikanske tv-serier fra 2010'erne
Tv-programmer fra AMC
Frances Sternhagen

Frances Sternhagen (født 13. januar 1930, Washington, District of Columbia, USA) er en amerikansk teater- og filmskuespiller. Hun har vundet to Tony Awards – for bedste kvindelige birolle i 1974 og for bedste skuespillerinde i 1995. Hun er desuden kendt for sin rolle som Bunny MacDougal i Tv-serien Sex and the City.

Eksterne henvisninger 

 

Skuespillere fra USA
Josef Bohuslav Foerster

Josef Bohuslav Foerster (født 30. december 1859 i Detenice, Tjekkiet – død 29. maj 1951 i Nový Vestec, Tjekkiet) var en tjekkisk komponist.

Han har komponeret 5 symfonier, 1 cellokoncert, 5 operaer, og et symfonisk digt over Cyrano de Bergerac, 5 strygerkvartetter og 3 pianotrioer og 2 violinkoncerter.

Foerster komponerer i en personlig stil med elementer fra mystik til realisme.

Værker 

 Symfoni nr. 1 (1887-1888) - for orkester
 Symfoni nr.  2 "Til minde om Sororis Mariae" (1892-93) - for orkester
 Symfoni nr.  3 "Livet" (1894) - for orkester
 Symfoni nr. 4 "Påske aften" (1905) - for orkester
 Symfoni nr. 5 "Til minde om Fili" (1929) - for orkester
 Cyrano de Bergerac – (symfonisk digt) (1903) - for orkester
 2 Violinkoncerter (1910, 1918 rev. 1926) - for violin og orkester
 Cellokoncert (1930) - for cello og orkester
 "Deborah" (1890-91) - opera
 "Eva" (1895–97) - opera
 "Jessica" (1902-04 rev. 1906) - opera
 "Uovervindelighed"(1906 rev. 1917) - opera
 "Hjerte" (1921-1922) - opera
 "Bloud" (1935-1936) - opera
 3 trioer (1883, 1894, 1919 rev.1921) - for klaverer 
 5 Strygerkvartetter (1888, 1893, 1907, 1943-1944, 1951)
 2 cello sonater (1898, 1928) - for cello og klaver

Kilde 
 Om Josef Bohuslav Foerster

Komponister fra Tjekkiet
Klassiske komponister fra det 20. århundrede
Jon Hamm

Jonathan Daniel "Jon" Hamm (født 10. marts 1971 i St. Louis, Missouri) er en amerikansk skuespiller.

Han er nok mest kendt for sin rolle som Don Draper i TV-serien Mad Men. Han har også blandt andet medvirket i nyindspilningen af science-fictionfilmen The Day the Earth Stood Still fra 2008.

Filmografi

Film

Television

Musikvideo

Noter

Eksterne henvisninger 

 

Skuespillere fra USA
Frants Rantzau (1555-1612)

Frants Henriksen Rantzau til Søholm (28. august 1555 på Segeberg – 21. februar 1612 på Skellinge Hede) var en holstensk adelmand og godsejer.

Han var den ældste af statholder Henrik Rantzaus mange sønner. Medens han uddannede sig i Löwen, gjorde han også tjeneste hos prins Philip Vilhelm af Oranien, Vilhelm den Tavses ældste søn, men faldt under de opståede uroligheder i spansk fangenskab. Det lykkedes dog Henrik Rantzau at få sønnen fri, hvorpå denne drog til Frankrig. Efter sin hjemkomst blev han 1577 hofjunker hos Frederik II, der 1578 sendte ham til Rusland. Da han 1584 forlod hoffet, forlenedes han, der var yndet af kongen, med Korsør, som han 1587 ombyttede med Kalundborg; derefter var han lensmand på Silkeborg 1588-1611 og på Tranekær 1611-12. 1590 var han i enkedronningens følge, da hun ledsagede svigersønnen hertug Henrik Julius og hans unge hustru til Braunschweig. Skønt Frants Rantzau var til års, da Kalmarkrigen udbrød, deltog han i den og ofrede sit liv. Han faldt 21. februar 1612 i træfningen på Skellinge Hede. Han blev begravet i Magleby Kirke i København.

4. oktober 1584 havde han holdt bryllup med Anne Rosenkrantz (1564-1618), datter af Erik Rosenkrantz til Kærstrup og Helvig Hardenberg. Hun fødte ham en stor børneflok (sønnerne Frederik og Henrik bl.a.) og bragte ham betydelig rigdom, således Søholm i Stevns Herred og gods i Norge. Selv ejede han Rantzau og Redingsdorf, begge i Holsten. 1602 skrives han til Ziesendorf i Mecklenburg. I Roskilde havde han et kanonikat.

Noter

Referencer 
 C.F. Bricka, "Rantzau, Frands", i: C.F. Bricka (red.), Dansk Biografisk Lexikon, København: Gyldendal 1887-1905.
 Rothe, Brave danske Mænds og Qvinders Eftermæle I, 429 ff. 487 ff.
 Historisk Tidsskrift, 5. række, VI, 153 ff.

Frants 1
Godsejere fra Slesvig og Holsten
Lensmænd fra Danmark
Danskere i 1500-tallet
Danskere i 1600-tallet
Personer fra Bad Segeberg
Personer i Dansk Biografisk Leksikon
Godsejere fra Tyskland
Hawkingstråling

Hawkingstråling er stråling udtænkt af fysikeren Stephen Hawking i 1974 og består af partikler og antipartikler, der strømmer fra sorte huller som følge af kvantemekanikkens tunneleffekt. Strålingen forekommer, da der vindes energi ved, at det sorte hul lidt efter lidt henfalder til et par af en partikel og en antipartikel. Her udsendes den ene. Denne proces forløber hurtigere, jo mindre massen er, og indebærer, at sorte huller under 1 mia. ton ikke kan eksistere. Dem skabt ved Big Bang henfalder hurtigt.

Kilder/referencer

Yderligere læsning 
  → Hawking's first article on the topic
  → first detailed studies of the evaporation mechanism
  → links between primordial black holes and the early universe
 
 
  → experimental searches for primordial black holes thanks to the emitted antimatter
  → cosmology with primordial black holes
  → searches for new physics (quantum gravity) with primordial black holes
  → evaporating black holes and extra-dimensions
 D. Ida, K.-y. Oda & S.C.Park, Phys. Rev. D67 (2003) 064025,Phys. Rev. D71 (2005) 124039,determination of black hole's life and extra-dimensions
 N. Nicolaevici, J. Phys. A: Math. Gen. 36 (2003) 7667-7677 consistent derivation of the Hawking radiation in the Fulling-Davies mirror model.
 L. Smolin, Quantum gravity faces reality , consists of the recent developments and predictions of loop quantum gravity about gravity in small scales including the deviation from Hawking radiation effect by Ansari Spectroscopy of a canonically quantized horizon.
 M. Ansari, Area, ladder symmetry, degeneracy and fluctuations of a horizon studies the deviation of a loop quantized black hole from Hawking radiation. A novel observable quantum effect of black hole quantization is introduced.
 Stuart L. Shapiro, Saul A. Teukolsky (1983), Black holes, white dwarfs, and neutron stars: The physics of compact objects. p. 366 Wiley-Interscience, Hawking radiation evaporation formula derivation.

Eksterne henvisninger 
 Hawking radiation calculator tool 
 The case for mini black holes  A. Barrau & J. grain explain how the Hawking radiation could be detected at colliders
 University of Colorado at Boulder 
 Hawking radiation on arxiv.org

Sorte huller
Kvantemekanik
Estée Lauder Companies

Estée Lauder Companies, Inc. er en amerikansk virksomhed, der fremstiller og markedsfører hudcremer, kosmetik, parfume samt hårplejeprodukter. Estée Lauder havde i finansåret 2009 en omsætning på 7,32 mia. amerikanske dollar og beskæftigede 28.500 ansatte. Hovedsædet er beliggende i Midtown på Manhattan, New York City.

Virksomheden blev grundlagt i 1946 af Joseph Lauder og hans hustru Estée Lauder. Oprindeligt producerede man blot fire hudplejeprodukter. Allerede fra 1948 åbnede stormagasinet Saks Fifth Avenue en afdeling med Lauders produkter. I løbet af de første 15 år blev rækken af produkter udvidet, og i 1960 åbnedes den første internationale afdeling i stormagasinet Harrods i London. Året efter fulgte en afdeling i Hong Kong. I 1964 etableredes Aramis Inc., der producerede parfume og personlig pleje for mænd.

Udover Estée Lauder-mærket ejer virksomheden bl.a. varemærkerne Clinique, Donna Karan, MAC Cosmetics, Origins og Tommy Hilfiger.

Estée Lauder har siden februar 2001 været genstand for en boykot anført af pro-palæstinensiske aktivister. Boykotten skyldes, at grundlæggernes søn, Ronald Lauder, har pro-israelske symptatier, bl.a. i sin egenskab af formand for Jewish National Fund.

Referencer

Eksterne henvisninger 
 Estée Lauder Companies Inc. website 

Etableret i 1946
Kosmetikvirksomheder fra USA
Virksomheder i New York City

nl:Estee Lauder
De tre venner og Jerry

De tre Venner og Jerry () er en animeret tv-serie, som blev udsendt i USA og på Fox Family , Nickelodeon i Storbritannien og TG4 i Irland. Serien kørte fra fra 1998 til 1999. Det var en svensk/britisk serie af Magnus Carlsson og produceret af Happy Life Productions og TV Loonland. Der blev lavet 39 episoder og kan ses på dansk på DR Ramasjang.

Plot 
Jerry er en ny dreng, der ikke passer med nogen af hans kammerater. Denne serie viser hans forsøg på at forsøge at være en af de tre venner.

Kritik 
Noget af kritikken var bl.a seksuelle temaer, som i en episode hvor Jerry kikker på Linda, mens hun tager tøj på i pigernes omklædningsrum. Også i introen i De tre venner og Jerry forsøger Jerry at se på pigernes trusser med et spejl. I en anden episode bliver børnene fanget af deres lærer i at se på pornografi på skolens computere. Showet viste også, at børnene laver ulovlige ting som at lave en pengeseddelmaskine og at bryde i huse. På grund af disse årsager blev showet kun udsendt omkring et år i USA.

Figurer 
 Jerry – Den nye dreng i byen. Han synes altid at komme op med mærkelige ideer .Han forsøger at have et venskab med Frank, Thomas og Erik. original Stemme af Joona Saastamoinen. 
 Frank – Et af børnene, og er skaldet . Han er forelsket i hans kusine Linda. Han forsøger altid at imponere Linda. Stemme af Archie Tripathi. 
 Thomas – Et af børnene, og går altid med en stor hue på. Stemme af Axel Östlund.
 Erik – Et af børnene, og spiller altid fodbold. Stemme af Johan Bage.
 Linda – Franks kusine, og hader små børn.
 Mimmi – En datter, der er forkælet af hendes far, Roy Johnson, og er Lindas ven. Stemme af Linnea Hincks.
 Tess – Tonys søster, og Lindas ven og hemmeligt forelsket i Erik.
 Roy Johnson – Mimmis far, og chef i en butik i Carlsonville.
 Monica – Elsker Tony, og arbejder i butikken.
 Tony – Tess bror, og er vild med rockmusik.
 Dick Priest – Han holder øje med byen, så der er lov og orden, og han arbejder i kirken.
 Hr. og Fru Ingrid Bertwhistle – Jerrys naboer.

Britiske tv-serier fra 1990'erne
Anatolij Lunatjarskij

Anatolij Vasiljevitj Lunatjarskij (, ; født 23. november 1875, død 26. december 1933) var en sovjetisk politiker og forfatter. Som folkekommissær for undervisningsvæsenet 1917–1929, forsøgte han at bygge bro mellem marxismen, videnskabsmænd og kulturpersonligheder fra tiden før oktoberrevolutionen. Han skrev en mængde afhandlinger om bl.a. litteratur, teater, musik og kunst samt leverede tekster til en række teaterstykker. Blandt hans værker kan nævnes Faust og byen (1918), Oliver Cromwell (1920) og Foma Kampanella (1922). I 1933 blev han udnævnt til ambassadør i Spanien, men afgik ved døden på vej til Madrid.

Politikere fra Sovjetunionen
Faglitterære forfattere fra Sovjetunionen
Dramatikere fra Rusland
Faglitterære forfattere fra Rusland
Dramatikere fra Sovjetunionen
Café Central

Café Central er en café og restaurant i Wien. Den er beliggende i Herrengasse 14 i byens centrum, og er et af de fremmeste eksempler på den specielle cafékultur der kendetegner den østrigske hovedstad. Til trods for at være blevet en populær turistattraktion, er caféen fortsat et almindeligt mødested også for byens beboere.

Caféen blev åbnet i 1860, og mod slutningen af 1800-tallet blev den et vigtigt samlingspunkt for byens intellektuelle. Personligheder som Peter Altenberg, Theodor Herzl, Hugo von Hofmannsthal mødtes jævnligt i caféen, og sidenhen talte stedet tillige Vladimir Lenin, Adolf Loos og Leo Trotski blandt sine stamgæster. Repræsentanter for den filosofiske retning som kaldes logisk positivisme holdt også flere af deres møder i caféen før første verdenskrig.

Central var i en periode efter anden verdenskrig lukket, men genåbnede i 1975 i nyrestaurerede lokaler.

Central
Restauranter i Østrig
Etableret i 1860
Wien
Kenneth Leighton

Kenneth Leighton (født 2. oktober 1929 i Wakefield, Yorkshire, England, død 24. august 1988 i Edinburgh, Skotland) var en engelsk komponist og pianist.

Leighton studerede under Bernard Rose i Oxford og Goffredo Petrassi i Rom.

Han var i starten inspireret af Edward Elgar, men slog efter studier hos Petrassi over i en mere seriel retning.

Han har komponeret tre symfonier (to og tre med vokalsolist), en symfoni for strygere, en cellokoncert, orgelkoncert og tre klaverkoncerter.

Udvalgte værker 

 Symfoni (1949) - for strygeorkester
 Symfoni nr. 1 (1964) - for orkester
 Symfoni nr. 2 "Mystisk symfoni" (1974) - for sopran, kor og orkester 
 Symfoni nr. 3 "Fælles musik" (1984) - for orkester
 3 Klaverkoncerter (1959, 1960-1962, 1969 : nr. 3 "Sommerkoncert") - for klaver og orkester
 Orgelkoncert (1970) - for orgel, pauker og strygeorkester
 Violinkoncert (1952) - for violin og orkester
 cellokoncert (1956) - for cello og orkester
 "Fuglene" (koral suite) (1954) -  for sopran, tenor, kor og  orkester
 "Columba"  (1977) for alt, tenor, kor og orkester

Komponister fra England
Klassiske komponister fra det 20. århundrede
Ole Tønder Lange

Ole Tønder Lange (født 18. juli 1749, død 10. maj 1814) var godsejer og søn af godsejer Jens Lange (-1790) og født på Rødkilde 18. juli 1749. 1789 købte han hovedgården Bratskov i Han Herred i Thysyssel nogle år efter Oxholm, ligesom han også en tid ejede Hals Ladegård. Til iværksættelse af landøkonomiske forbedringer på disse godser fik han 1786-98 af statskassen gentagne gange betydelige lån, som særlig anvendtes på Bratskov, hvor store søarealer udtørredes, betydelige kanalanlæg foretoges, og hovedgården udparcelleredes og delvis fordeltes til bønderne hvis gårde samtidig udskiftedes. Lange døde i København d. 10. maj 1814 som justitsråd og generalkrigskommissær efter at have oprettet et legat for invalide underofficerer. Forinden havde han solgt Bratskov og købt gården Kastrup på Amager. Lange var
1785 bleven gift med Ingeborg Cathrine Wilsbech (f. 15. Febr. 1766 d. 24. April 1840), datter af Justitsraad Erik Wilsbech til Sejlstrup ved Hjørring. Længe efter Ole Tønder Langes død opstod stationsbyen Brovst omkring hovedgården Bratskov. Ole Langes Vej, som ligger tæt ved hovedgården, er opkaldt efter ham.

Referencer

Eksterne henvisninger 
 

Godsejere fra Danmark
Krigskommissærer fra Danmark
Danskere i 1700-tallet
Danskere i 1800-tallet
Legatstiftere fra Danmark
Filantroper fra Danmark
SP Tre Fiori

Societa Polisportiva Tre Fiori er en fodboldklub hjemmehørende i den sanmariniske by Fiorentino. Hjemmekampene spilles på Staio  de Fiorentino.

Titler
 Sanmariniske mesterskaber (6): 1988, 1993, 1994, 1995, 2009 og 2010
 Sanmariniske pokalturnering (7): 1966, 1971, 1974, 1975, 1985, 2010 og 2019

Eksterne henvisninger 

Fodboldklubber i San Marino
Giannis Papaioannou

Giannis (Yannis) Andreou Papaioannou (18. januar 1913 i Kios i Lilleasien (Gemlik på tyrkisk) – 3. august 1972 i Athen, Grækenland) var en græsk komponist og lærer. 

Papaioannou har skrevet mange sange , fem symfonier og orkesterværker. 

Han komponerede i tolvtone stil , men hans 3 symfoni er dog i seriel stil; Han skrev også sange i den græske musikform rembetika: Rampi-rampi (cadirimin ustune), Karapiperim, Pente Ellines Ston Adi, Kapetan Andreas Zeppo, Modistroula, Prin To Charama Monachos og Fovamai Mi Se Chaso.

Papaioannou omkom i en bilulykke i Grækenland i 1972.

Udvalgte værker 

 Symfoni nr. 1 (1946) - for orkester
 Symfoni nr. 2 (1947) - for orkester
 Symfoni nr. 3 (1953) - for orkester
 Symfoni nr. 4 (1963) - for orkester
 Symfoni nr. 5 (1964) - for orkester

Eksterne kilder og henvisninger 
  Om Giannis Papaioannou på musicweb-international.com

Komponister fra Grækenland
Klassiske komponister fra det 20. århundrede
Omkomne ved trafikulykker i Grækenland
Laiwu

Laiwu (莱芜市; pinyin: Láiwú Shì) er et lille bypræfektur midt i provinsen Shandong i Folkerepublikken Kina. Den grænser mo nord til provinshovedstaden Jinan, til Zibo mod øst, og Tai'an til sydvest. Præfekturet har et areal på 2,268 km², og en befolkning på 1.250.000 mennesker (2007).

En del af den store Qi-mur står her i bevaringsværdig stand , og er opført på Folkerepublikken Kinas liste over kulturminder.

Administrative enheder 
Laiwu består af to bydistrikter:

 Laicheng – 莱城区 Láichéng Qū;
 Gangcheng – 钢城区 Gāngchéng Qū.

Trafik 
Kinas rigsvej 205 passerer gennem området. Den begynder i Shanhaiguan i Hebei og ender mod  syd i Shenzhen i provinsen Guangdong. Undervejs passerer den  bland andet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Eksterne henvisninger 
 Officiel webside  
 Laiwu – Asia Harvest 
 Fotos fra Laiwu – Panoramio 

Bypræfekturer i Shandong